

**REPUBLIKA HRVATSKA**

**GRAD ZAGREB**

**OBJAVLJUJE POZIV**

**za iskazivanje interesa radi zakupa poslovnog objekta**

**na području Gradske četvrti Trnje, naselje Sigečica,**

**za potrebe Dječjeg vrtića Vladimira Nazora**

**Predmet poziva**

Grad Zagreb objavljuje namjeru zakupa poslovnog objekta **na području Gradske četvrti Trnje, naselje Sigečica,** za potrebe Dječjeg vrtića Vladimira Nazora, Zagreb, Rapska 1, na vrijeme od deset godina, kapaciteta četiri odgojno-obrazovne skupine za osamdeset djece, s pratećim gospodarskim, upravnim i ostalim sadržajima te pripadajućim dječjim igralištem i parkiralištem.

**Opis predmeta zakupa**

*Poslovni objekt mora udovoljavati sljedećim uvjetima:*

**1.** da se nalazi na području Gradske četvrti Trnje, naselje Sigečica;

**2.** da je izgrađen za namjenu dječjeg vrtića u skladu sa zakonom te ima pravomoćnu uporabnu dozvolu ili drugi odgovarajući akt o uporabljivosti poslovnog objekta za namjenu predškolske ustanove ili se ponuditelj mora obvezati da će u roku 90 dana od dana prihvata obvezujuće ponude prostor urediti za namjenu predškolske ustanove te priložiti presliku pravomoćne uporabne dozvole ili drugog odgovarajućeg akta o uporabljivosti objekta za navedenu namjenu;

**3.** da je ponuditelj vlasnik objekta;

**4.** da je prostor energetski certificiran;

**5.** da ima smještajni kapacitet četiri odgojno-obrazovnih skupina za osamdeset djece, s pratećim gospodarskim, upravnim i ostalim sadržajima te pripadajućim dječjim igralištem i parkiralištem;

**6.** da sadrži osnovne vrste prostora za obavljanje djelatnosti dječjeg vrtića sukladno Državnom pedagoškom standardu predškolskog odgoja i naobrazbe (Narodne novine 63/08 i 90/10):

a) prostore za boravak djece: jedinice za djecu jasličke i vrtićke dobi koje obuhvaćaju sobe dnevnog boravka djece s pripadajućim garderobama, prostorima za njegu djece sa sanitarnim uređajima i terasama;

b) višenamjenske komunikacijske prostore za tjelesne aktivnosti djece;

c) prostore za odgojno-obrazovne i ostale radnike s pripadajućim garderobama i sanitarijama;

d) gospodarske prostore: distribucijsku kuhinju s garderobom i sanitarijama za osoblje u kuhinji, te prostor za odlaganje smeća;

e) ostale prostore: sanitarije za radnike, sanitarije za roditelje i posjetitelje, komunikacije koje obuhvaćaju hodnike i stubišta, ulazni prostor koji obuhvaća trijem, vjetrobran i ulazni prostor;

f) vanjske prostore koji obuhvaćaju: prilazne putove, parkiralište i gospodarsko dvorište, ograđeno igralište za djecu, spremište opreme za vanjsko igralište, sanitarni čvor pristupačan s igrališta;

**Svi prostori moraju zadovoljavati uvjete propisane Državnim pedagoškim standardom predškolskog odgoja i naobrazbe i Pravilnikom o osiguranju pristupačnosti građevina osobama s invaliditetom i smanjene pokretljivosti (Narodne novine 78/13).**

**Uvjeti za prihvat ponude s iskazanim interesom**

Zainteresirani ponuditelj može biti fizička ili pravna osoba, vlasnik nekretnine u trenutku stavljanja ponude.

Ponuda, prema ovom pozivu, treba sadržavati:

- detaljan opis objekta;

- traženi iznos mjesečne zakupnine;

- dokaz o vlasništvu poslovnog objekta (izvornik ili ovjerena preslika);

- presliku pravomoćne uporabne dozvole ili drugog odgovarajućeg akta o uporabljivosti objekta za namjenu predškolske ustanove ili jamstvo bankarskom garancijom na iznos jednogodišnje zakupnine (izvornik) da će ponuditelj u roku 90 dana od dana prihvata obvezujuće ponude prostor urediti za namjenu predškolske ustanove te priložiti presliku pravomoćne uporabne dozvole ili drugog odgovarajućeg akta o uporabljivosti objekta za navedenu namjenu;

- dokaz o prebivalištu fizičke osobe (preslika osobne iskaznice), odnosno dokaz o registraciji pravne osobe (preslika);

- energetski certifikat (izvornik);

- izvornik ili ovjerenu presliku potvrde iz koje je vidljivo nepostojanje poreznog duga ponuditelja, a koja potvrda ne smije biti stariji od 30 (trideset) dana računajući od dana objave ovoga poziva;

- potvrdu da ponuditelj nema dospjelih, a nepodmirenih obveza prema Gradu Zagrebu (potvrda Gradskog stambeno-komunalnog gospodarstva d.o.o. da ponuditelj nije evidentiran kao dužnik sa osnova zakupnine, komunalne naknade i naknade za uređenje voda te spomeničke rente prema Gradu Zagrebu, izvornik ili ovjerena preslika).

- izjavu ovjerenu kod javnog bilježnika da će ponuditelj, ako se odluči prodati objekt, preporučenim pismom ponuditi zakupniku kupnju objekta navodeći cijenu i uvjete prodaje s time da se iznosi isplaćenih mjesečnih zakupnina uračunavaju u kupoprodajnu cijenu.

Bankarskom garancijom za ozbiljnost ponude ponuditelj jamči da će u roku 90 dana od dana prihvata obvezujuće ponude prostor urediti sukladno zahtjevima iz ovog poziva.

Bankarska garancija mora biti bezuvjetna i s rokom valjanosti, koji ne smije biti kraći od 6 mjeseci.

Bankarska garancija za ozbiljnost ponude mora biti umetnuta u prozirnu, perforiranu, plastičnu košuljicu koja se uvezuje u cjelinu.

**Rok za podnošenje ponuda i izbor**

**Rok za podnošenje pisanih ponuda je 8 dana, računajući od prvoga sljedećeg dana nakon objave poziva u Večernjem listu i na web stranici Grada Zagreba.**

Nepravodobne i nepotpune ponude neće se razmatrati.

Pisane ponude s dokumentacijom predaju se neposredno u pisarnici Područnog ureda Centar, Zagreb, Ilica 25, ili preporučenom pošiljkom, u zatvorenoj omotnici, na adresu: **GRAD ZAGREB – GRADSKI URED ZA OBRAZOVANJE, KULTURU I SPORT, Zagreb, Ilica 25,** s naznakom: **„Zakup poslovnog objekta dječjeg vrtića na području Gradske četvrti Trnje, naselje Sigečica, za potrebe Dječjeg vrtića Vladimira Nazora – NE OTVARATI“.**

Pisane ponude bit će javno otvorene i pročitane dana 30. studenoga 2017.g. u 10,00 sati, u prostorijama Gradskog ureda za obrazovanje, kulturu i sport, Zagreb, Ilica 25, I. kat, soba 8 (dvorana).

Otvaranju ponuda mogu biti nazočni ponuditelji odnosno njihovi ovlašteni predstavnici, uz predočenje valjane punomoći, te sve zainteresirane osobe.

Najpovoljnija ponuda je ponuda koja, uz ispunjavanje uvjeta iz ovog poziva, sadrži i najniži iznos mjesečne zakupnine.

Nakon razmatranja pristiglih ponuda pozvat će se ponuditelj čija se ponuda ocijeni najpovoljnijom da dade obvezujuću ponudu u roku od 15 dana od zaprimanja poziva.

Grad Zagreb zadržava pravo da ne izabere niti jednu od dostavljenih ponuda, a u tom slučaju ponuditeljima ne pripada pravo potraživati naknadu bilo kakve vrste od Grada Zagreba.